Louis Bonaparte
Store norske leksikon,Historie,Verdens historie og samtidshistorie,Europa,Frankrikes historie
Louis Bonaparte var en fransk soldat og konge av Holland fra 1806 til 1810. Han var bror av Napoleon 1, og far til Napoleon 3.
Som offiser kjempet Louis i 1796–1799 i Italia og Egypt. Han ble utnevnt til general i 1804.Fra 1806 til 1810 var han konge av Holland under navnet Lodewijk (Ludvig) Napoleon. Han gjorde forsøk på å gjennomføre praktiske reformer etter fransk mønster, men krigen og fastlandssperringen ødela forsøkene. I 1810 abdiserte han.Han levde etter 1815 i Italia, der han skrev flere historiske arbeider, blant annet om Nederlandenes historie og forfatning (1820) og flere skrifter om Napoleons historie.I årene 1802–1815 var han gift med Napoleons stedatter Hortense de Beauharnais. Les mer i Store norske leksikon napoleonskrigene napoleonstiden Bonaparte